21.03.2024

**Comunicat de presă**

**Rezultatele** **Campaniilor Naționale pentru verificarea modului în care sunt respectate prevederile legale privind:**

1. **cerințele minime de securitate și sănătate în muncă și a prevederilor legale privind încheierea și executarea contractelor individuale de muncă, de către angajatorii care desfășoară activitatea în domeniul „Demontarea (dezasamblarea) mașinilor și echipamentelor scoase din uz pentru recuperarea materialelor" cod CAEN 3831;**
2. **încheierea și executarea contractelor individuale de muncă precum și prevederile legale privind cerințele minime de securitate și sănătate în muncă de către angajatorii care desfășoară activitatea în centre comerciale (supermarket, hipermarket) în domeniul „Comerț cu amănuntul, cu excepția autovehiculelor și motocicletelor" - cod CAEN 47**

În prima jumătate a lunii martie 2024, inspectorii de muncă din cadrul Inspectoratul Teritorial de Muncă Galați (I.T.M.) au desfășurat acțiuni de control în cadrul a două Campanii Naționale la angajatorii care desfășoară activitatea în domeniul „Demontarea (dezasamblarea) mașinilor și echipamentelor scoase din uz pentru recuperarea materialelor" cod CAEN 3831, respectiv la cei domeniul „Comerț cu amănuntul, cu excepția autovehiculelor și motocicletelor" - cod CAEN 47.

**Obiectivele campaniilor** au fost:

* Identificarea angajatorilor care desfășoară activități în cele două domenii;
* Eliminarea neconformităților constatate, prin dispunerea de măsuri obligatorii pentru remedierea neconformităților și aplicarea sancțiunilor contravenționale corespunzătoare;
* Creșterea gradului de conștientizare a angajatorilor și a lucrătorilor în ceea ce privește necesitatea respectării prevederilor legale în domeniile relațiilor de muncă și securității si sănătății în muncă.;

S-a urmărit în mod deosebit, verificarea respectării de către agenții economici din grupul țintă a tuturor condițiilor de muncă ale lucrătorilor.

*a. Campania Națională pentru verificarea modului în care sunt respectate prevederile legale privind cerințele minime de securitate și sănătate în muncă și a prevederilor legale privind încheierea și executarea contractelor individuale de muncă, de către angajatorii care desfășoară activitatea în domeniul „Demontarea (dezasamblarea) mașinilor și echipamentelor scoase din uz pentru recuperarea materialelor*"CAEN 3831 s-a desfășurat în perioada 05 -09.03.2024.

***Inspectorii de muncă din cadrul I.T.M. Galați*** au efectuat ***29 controale*** (13 în domeniul relațiilor de muncă și 16 în domeniul securității și sănătății în muncă) și au aplicat un număr ***de 31 sancțiuni contravenționale*** (4 în domeniul relațiilor de muncă și 27 în domeniul securității și sănătății în muncă) din care 26 avertismente (2 în domeniul relațiilor de muncă și 24 în domeniul securității și sănătății în muncă) și ***5 amenzi*** (2 în domeniul relațiilor de muncă și 3 în domeniul securității și sănătății în muncă) în valoare totală de ***12.500 lei*** (3.000 lei în domeniul relațiilor de muncă și 9.500 lei în domeniul securității și sănătății în muncă) .

Deficiențe frecvent constatate:

* Nerespectarea prevederilor legale referitoare la repausul săptămânal acordat salariaților;
* Nepăstrarea la locul de muncă a copiilor contractelor individuale de muncă pentru salariații care prestau activitate în acel loc;
* Lipsa evidenței orelor de muncă prestate zilnic de către salariați și neconsemnarea orele de început și de sfârșit ale programului de lucru în documentele de evidență a muncii prestate zilnic de un salariat în folosul angajatorului controlat;
* Echipamentele de muncă nu îndeplineau toate cerințele de securitate și sănătate în muncă;
* Instrucțiuni proprii incomplete;
* Nedotarea lucrătorilor cu echipament individual de protecție;
* Nu au fost desemnați lucrătorii care acordă primul ajutor și evacuarea lucrătorilor;
* Nu a fost organizată corespunzător activitatea de prevenire și protecție;
* Neefectuarea controlului medical periodic la termenul scadent.

Pentru nerespectarea prevederilor legale și a neconformităților constatate, inspectorii de muncă au dispus ***35 măsuri*** (8 în domeniul relațiilor de muncă și 27 în domeniul securității și sănătății în muncă) pentru remedierea acestora, cu termen concret de realizare.

*b .Campania Națională* *pentru verificarea modului în care sunt respectate prevederile legale privind încheierea și executarea contractelor individuale de muncă precum și prevederile legale privind cerințele minime de securitate și sănătate în muncă de către angajatorii care desfășoară activitatea în centre comerciale (supermarket, hipermarket) în domeniul „Comerț cu amănuntul, cu excepția autovehiculelor și motocicletelor"**CAEN 47* s-a desfășurat în perioada 11 -15.03.2024.

***Inspectorii de muncă din cadrul I.T.M. Galați*** au efectuat ***33 controale*** (19 în domeniul relațiilor de muncă și 14 în domeniul securității și sănătății în muncă) și au aplicat un număr ***de 23 sancțiuni contravenționale*** (3 în domeniul relațiilor de muncă și 20 în domeniul securității și sănătății în muncă) din care 22 avertismente (3 în domeniul relațiilor de muncă și 19 în domeniul securității și sănătății în muncă) și ***o amendă*** (în domeniul securității și sănătății în muncă) în valoare totală de ***8.500 lei***.

Deficiențe frecvent constatate:

* Nerespectarea prevederilor legale referitoare la repausul săptămânal acordat salariaților;
* Nepăstrarea la locul de muncă a copiilor contractelor individuale de muncă pentru salariații care prestau activitate în acel loc;
* Lipsa evidenței orelor de muncă prestate zilnic de către salariați și neconsemnarea orele de început și de sfârșit ale programului de lucru în documentele de evidență a muncii prestate zilnic de un salariat în folosul angajatorului controlat;
* Semnalizarea insuficientă a căilor de circulație;
* Instruire necorespunzătoare în domeniul securității și sănătății în muncă.

Pentru nerespectarea prevederilor legale și a neconformităților constatate, inspectorii de muncă au dispus ***31 măsuri*** (11 în domeniul relațiilor de muncă și 20 în domeniul securității și sănătății în muncă) pentru remedierea acestora, cu termen concret de realizare.

Au fost redirecționate, în vederea finalizării controalelor, un număr de 98 fișe de identificare completate de 98 de salariați care prestau activitate la 10 angajatori cu sediul social pe raza altor județe.

**Bogdan - Marius TRANDAFIR**

**Inspector Șef**

**Carmen Păunica Corodeanu**

**Compartiment Comunicare și Relații cu Publicul**